als_Latn dik_Latn sag_Latn
Halil Matoshi dështon të bëhet deputet, Learti deklaron se i ka dyert e hapura në Click
- June 14, 2017 16:58
- Satirë
Befasia e këtyre zgjedhjeve pa dyshim që është dështimi i Halil Matoshit për të zënë një ulëse në institucionin më të lartë legjisltaiv në vend. Kandidati për deputet nga koalicioni PDK-AAK-Nisma ka dështuar keq me votat, duke mos mbledhur mjaftueshëm për t’u bërë deputet i Kuvendit të Kosovës.
Megjithatë, ky në asnjë mënyrë nuk është fundi për ish-analistin Matoshi. Deputeti në tentativë ka mundësinë e hapur t’i ktheht profesionit të tij si analist, në emisionin ku ushtronte këtë profesion, në RTV 21. Këtë gjë e ka konfirmuar moderatori i emisionit “Click”, Leart Hoxha.
“E presim duarhapur zotin Matoshi. Ai ka dhënë shumë kontribut në emisionin tonë, e shtoja këtu krizën që na ka kapluar me analistë. I uroj mirëseardhje Lilës kurdo që ta marrë vesh se ka dështuar në garën për deputet, kohë kjo që nuk më duket e largët. Lila e begaton Clickun”, ka thënë Hoxha.
Nga emisioni Click, në garë janë edhe tre analistët e tjerë. Dukagjin Gorani e Driton Selmanaj thuhet të jenë shumë afër postit të deputetit, teksa Muharrem Nitaj është po ashtu pikëpyetje e madhe.
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn eng_Latn nya_Latn als_Latn als_Latn als_Latn als_Latn als_Latn